Veliko ropsko jezero
Veliko ropsko jezero (engleski: Great Slave Lake; francuski: Grand lac des Esclaves) je drugo po veličini jezero Sjeverozapadnih teritorija Kanade (iza Velikog medvjeđeg jezera), najdublje jezero Sjeverne Amerike (614 metara), peto u Americi, a deseto na svijetu po površini. Dugo je 469 km, a široko od 20 do 203 km. Prostire se na površini od 27.200 km2, a s pripadajućim ostrvima čitava površina iznosi 28.568 km2. Zapremina jezera kreće se od 1.070 km3 do 1.580 km3, pa čak i do 2.088 km3 što ga čini 10. ili 12. po veličini. Jezero ime dijeli sa plemenom Slavey. Naselja koja se nalaze na jezeru su Yellowknife, Hay River, Behchoko, Fort Resolution, Lutselk'e, Hay River Reserve, Dettah i Ndilo. Danas jedino u Lutselk'eu živi 350 stanovnika, uglavnom iz plemena Chipewyan. Osim naselja, tu se nalaze i napušteni zimski kamp, pošta kompanije Hudson's Bay i tvrđava Reliance, a na južnoj obali napušteni rudnik Pine Point i istoimeni gradić.